stanford-oval/wikipedia huggingface dataset:
דו-רגליות
פיזיולוגיה > ביומכניקה > יציבות הכתפיים

יציבות הכתפיים פוחתת עם התפתחות הדו-רגליות. ניידות הכתפיים תגבר, מכיוון שהצורך בכתף יציבה קיים רק בבתי גידול מיוערים. ניידות הכתפיים תתמוך בהתנהגויות תנועה מותחות שנמצאות בדו-רגליות האנושית. השכמות משוחררות מנשיאת משקל, מה שהופך את הכתף לעדות להתפתחות הדו-רגליות.
פיזיולוגיה > ביומכניקה > הליכה

ההליכה מאופיינת בתנועת "מטוטלת הפוכה" בה מרכז הכובד קופץ מעל רגל נוקשה אחרת בכל צעד. מודל זה חל על כל האורגניזמים המהלכים ללא קשר למספר הרגליים, ולכן תנועה דו-רגלית אינה שונה מבחינת הקינטיקה של כל הגוף.
אצל בני אדם ההליכה מורכבת מכמה תהליכים נפרדים:
התכופפות מעל הרגל העומדת.
תנועה בליסטית פסיבית של הרגל המתנדנדת.
דחיפה קצרה מהקרסול לפני כף הרגל שמניעה את הרגל המתנדנדת.
סיבוב הירכיים סביב ציר עמוד השדרה, להגדלת אורך הצעד.
סיבוב הירכיים סביב הציר האופקי לשיפור האיזון בזמן העמידה.
פיזיולוגיה > ביומכניקה > ריצה

הריצה מתאפיינת בתנועת מסה קפיצית. אנרגיה קינטית ופוטנציאלית משמשות בשילוב, והאנרגיה מאוחסנת ומשוחררת מהגפה שמתפקדת כקפיץ במהלך מגע כף הרגל עם הקרקע. שוב, הקינטיקה בגוף כולו דומה לבעלי חיים עם יותר גפיים.
פיזיולוגיה > שרירים

דו-רגליות מחייבת שרירי רגליים חזקים במיוחד, במיוחד בירכיים. הניגוד הזה בולט אצל תרנגולות למשל בין הרגליים השריריות, מול הכנפיים הקטנות והגרומות. בצורה דומה אצל בני אדם, השריר הארבע ראשי ושרירי האגן של הירך הם שניהם כה חשובים לפעילות דו-רגלית, עד שכל אחד מהם לבדו גדול בהרבה משרירי הזרוע המפותחים היטב.
פיזיולוגיה > נשימה

לדו-רגליים יש יכולת לנשום תוך כדי ריצה, ללא צימוד חזק למחזור הצעדים. בני אדם בדרך כלל נושמים נשימה אחת בכל צעד, כאשר המערכת האירובית שלהם מתפקדת. במהלך מאוץ, המערכת האנאירובית נכנסת לפעולה והנשימה לא מאיצה עד שהמערכת האנאירובית כבר לא יכולה לספק את האנרגיה הדרושה.
רובוטים דו-רגליים

במשך כמעט כל המאה העשרים, רובוטים דו-רגליים היו קשים מאוד לבנייה ותנועת רובוטים הייתה כרוכה רק בגלגלים, בזחלים, או ברגליים מרובות. כוח המחשוב הזול והקומפקטי בזמן האחרון הפך את הרובוטים הדו-רגליים למעשיים יותר. חלק מהרובוטים הבולטים המצויים הם אסימו, הובו, מייבל, וקריו. לאחרונה, החלו עובדים על רובוטים כאלה שמשתמשים בעקרונות שנאספו ממחקרים על תנועה אנושית ושל בעלי חיים, הנשענים לעיתים קרובות על מנגנונים פסיביים כדי למזער את צריכת החשמל.
ראו גם

רגליים
אבולוציה של האדם
ריבועיות
הלילה (ספר)

| --- | --- |

 מידע כללי
 מאת:  אלי ויזל
 שפת המקור:  יידיש
 תורגם לשפות:  צרפתית, עברית ועוד
 סוגה:  דרמה
 נושא:  השואה 
 הוצאה
 הוצאה:  ידיעות אחרונות
 תאריך הוצאה:  2003
 מספר עמודים:  302
 הוצאה בעברית
 תרגום:  1974
 סדרה
 הספר הבא:  שחר (רומן) 
 קישורים חיצוניים
 הספרייה הלאומית:  001895744, 002294779
 
הלילה (בצרפתית: La Nuit, ביידיש: און די װעלט האט געשװיגן – "והעולם שתק") הוא ספרו הראשון של הסופר היהודי-אמריקאי אלי ויזל, שיצא לאור בצרפתית ב־1958 לאחר שתורגם מהמקור שנכתב בשנת 1954 ביידיש. הספר הוא ספר אוטוביוגרפי המספר את קורותיו של אלי יחד עם אביו שלמה בתקופת השואה במחנות הריכוז אושוויץ ובוכנוואלד בשנים 1944–1945.
תוכן

בכ-100 עמודי הספר, מספר ויזל על ההתמודדות שלו עם הגרמנים הנאצים, עם הקאפו ועם עמיתיו היהודים, וכן עם עצמו ועם אמונתו החזקה באל, שמתערערת במהירות עם הגיעו לאושוויץ. הגעתו למחנה בגיל 15 ביגרה אותו במהירות, והפכה אותו למעין אפוטרופוס של אביו בן החמישים. בשלב מסוים הוא אף התייאש ממנו: "הלוואי שלא אמצא אותו! אילו יכולתי להיפטר מן המשא המת הזה, כדי שאוכל להילחם בכל כוחי למען חיי שלי, לדאוג רק לעצמי... מיד חשתי חרפה, חרפה על חיי, על עצמי". שמונה ימים אחרי שהגיעו לבוכנוואלד, שהיה גם היום בו מת אביו, אמר לו הבוקסאלסטר שחילק את האוכל לוויזל הצעיר "כל איש חייב להילחם למען חייו, ולא לחשוב על זולתו, אפילו לא על אביו. כאן אין אבות ואחים וידידים. כל איש חי או מת לעצמו. אתה לא צריך לתת לו את האוכל שלך, אלא להפך, האוכל שלו שייך לך".
בעת שחרור מחנה בוכנוואלד, עת הגיעו הכוחות האמריקניים למחנה באפריל 1945, היה ויזל בן 16 בלבד, מאוחר מדי עבור אביו, שמת שלושה חודשים קודם לכן בדרגש מתחתיו, לאחר שספג מכות נמרצות משום שדיבר בקול וקרא לבנו בעת מסדר.
מאורע זה מתואר בספרו בכאב ובדרמטיות "את בקשתו האחרונה, שאשהה לידו בשעת גסיסה לא מילאתי... לעולם, לעולם לא אסלח לעצמי, לעולם לא אסלח לעולם שהוליד בי את השטן, שהוליד בי את האינסטינקטים החייתיים ביותר".
הספר תורגם ופורסם בתחילה בצרפתית בצירוף הקדמה של פרנסואה מוריאק, ובהמשך תורגם לעברית על ידי חיים גורי בשנת 1974. בשנות המאבק לחיים במהלך השואה, מתעוררות בוויזל הצעיר שאלות מהותיות על אודות מוסר ואמונה, והוא מבטיח לעצמו כי לעולם לא ישכח את הלילה הראשון במחנה אושוויץ ואת הזוועות שליוו את תקופת שהותו במחנה.
הספר הוא בין הספרים הנפוצים ביותר בנושא השואה, תורגם ל-35 שפות, והוא מהווה חלק מתוכנית הלימודים במדינות רבות ובהן ישראל וארצות הברית.
הורות לאחר גירושין או פרידה

הורות לאחר גירושין או פרידה הוא מצב שנוצר במשפחות בהן הורים הגרים יחד, בין שהם נשואים ובין שלאו, נפרדים או מתגרשים.
מצב זה יוצר שלל בעיות המצריכות פתרון.
הבעיות

קביעת משמורת הילדים.
קביעת זמני שהות הילדים (הידועים גם בשמם הישן "הסדרי ראייה") כלומר, כמה זמן ישהו הילדים אצל כל אחד מהוריהם. קיימים הסדרי שהות שונים, החל מפעם בשבוע שבה ישהה ילד אצל אחד מהוריו ואת שאר הימים, עם ההורה האחר, ועד זמני שהות שווים לחלוטין, לפיהם ישהה הילד באופן שווה, אצל כל אחד מהוריו, לדוגמה: בסבב של שבועיים, ישהה הילד 7 ימים אצל כל אחד מהוריו.
מידת השתתפותו של כל הורה בכלכלת הילדים.
משבר פסיכולוגי שעלול להתעורר אצל ההורים והילדים המעורבים.
הליכים משפטיים שמתלווים לתהליך הפרידה ויחסים עוינים בין ההורים אחריה, עלולים להחריף את הקשיים.
קשיים כלכליים הנובעים מההוצאות המשפטיות ומהעלייה בהוצאות השוטפות כתוצאה מהצורך להחזיק שני בתים.
הסדרת יחסי ההורים והילדים בישראל

תפקידי ההורים, חובותיהם וזכויותיהם כלפי ילדיהם מוגדרים בחוק הכשרות המשפטית והאפוטרופסות, תשכ"ב-1962. חוק זה מבדיל בין האפוטרופוסות, אשר מגדירה את אחריות שני ההורים בקשר להחלטות מהותיות בעניין ילדיהם בענייני בריאות, חינוך ורכוש, ובין האחזקה, אשר מקנה להורים את היכולת לקבוע את מקום מגוריהם של הילדים.
כאשר ההורים נפרדים, החוק קובע כי שניהם יישארו האפוטרופוסים, אך רק אחד מהם יהיה המחזיק (מכונה גם משמורן או ההורה העיקרי) ולהורה המשני יהיו זכויות לפגוש את הילדים. כאשר מדובר בילדים עד גיל 6 (ובפועל עד גיל 18), קובע סעיף 25 ל"חוק הכשרות המשפטית והאפוטרופסות" כי ילד יהיה בחזקת אמו באופן אוטומטי, למעט מקרים חריגים.
ההחלטה על ההורה שאתו יתגורר כל אחד מהילדים, מתקבלת על ידי הרשויות בהתאם לטובת הילד, אשר מהווה ישות משפטית לצורך העניין. בדרך כלל אחד ההורים הופך להורה עיקרי, כלומר מקבל משמורת על הילדים, וברוב המקרים זו האם. הקשר של ההורה השני עם ילדיו מתבצע בהתאם להסדר זמני השהות בין ההורים (או תוכנית הורות).
אף על פי כן, חלה בשנים האחרונות שחיקה ביישום סעיף 25 שלעיל, וזאת מכוח פסיקות בתי המשפט למשפחה ובתי המשפט המחוזיים, המכירים יותר ויותר בתמורות שחלו בעולם ובחברה הישראלית, מאז שנת 1962, לפיהן ישנם אבות רבים השותפים באופן מלא בגידול ילדיהם ומעוניינים להמשיך בכך. יתרה מכך, פסיקות אלה של בתי המשפט, קיבלו משנה תוקף מהמלצותיה של ועדת שניט אשר הוקמה על מנת לבחון את הכללים הקיימים לחלוקה ושיתוף באחריות ההורית, כאשר ההורים לא חיים יחדיו, בין אם מסיבות של פירוד וגירושין ובין אם מכיוון שלא ניהלו חיים משותפים מלכתחילה, וכן את שאלת האחריות המשפטית. על הוועדה הוטל לבחון, בין השאר, את הצורך בשינויה של חזקת הגיל הרך (המעוגנת בסעיף 25 כאמור לעיל), ואפשרות עיגון חקיקתי של הסדרי חלוקה ושיתוף באחריות ההורים בגירושין.
מזונות בישראל

החוק לדיני משפחה (מזונות) תשי"ט-1959, קובע כי שני ההורים חייבים במזונות ילדיהם, ללא קשר למקום מגוריהם של הילדים, כל הורה על פי הכנסתו הכוללת מכל מקור שהוא, כלומר מי שמרוויח יותר משלם חלק גדול יותר ממזונות הילדים. חוק זה חל רק על פחות מאחוז אחד מאוכלוסיית ישראל הנחשבים חסרי דת. שאר האוכלוסייה כפופה בנושא המזונות לכללי הדת אליה הם שייכים.
על-פי המשפט העברי, על האב מוטלת החובה הבלעדית לזון את ילדיו עד גיל 6, גם אם שכרה של האם גבוה משלו.
זמני שהות

הסדר זמני שהות מגדיר את חלוקת זמני השהיה של הילדים, עם כל אחד מהוריהם הגרושים או הפרודים. ההסדר מושג בהסכמה בין ההורים או באמצעות החלטה של בית המשפט, כאשר הסכמה כזו אינה מושגת. המגמה של הרשויות ושל אנשי המקצוע היא לנסות ולמנוע עימות משפטי בין ההורים ולהשיג הסכמה, למשל באמצעות גישור.
טענות של ארגוני הורים גרושים ואבות גרושים

ארגוני הורים גרושים ואבות גרושים טוענים שהחוקים הקיימים אינם הוגנים, בעיקר בכל הנוגע לאחזקת ילדים עד גיל שש. כן טוענים הארגונים כי האבות מופלים לרעה ביישום החוקים הקיימים מבחינת החלטות הרשויות בנוגע למשמורת ולדמי מזונות. ארגונים אלו פועלים לשינוי החוק. אחד היעדים של הארגונים הוא השגת הורות משותפת שווה (equal shared parenting), כלומר חלוקה שוויונית של זמן ההורות.
ראו גם

השפעת גירושים על ילדים בגיל הרך
מרכז קשר
עמותת הורות משותפת=טובת הילד
הערות שוליים

↑   חוק הכשרות המשפטית והאפוטרופסות, תשכ"ב-1962, ספר החוקים הפתוח, באתר ויקיטקסט
↑  תיקון דיני משפחה (מזונות) תשי"ט-1959.
↑  משמורת וחלוקת זמני שהות, באתר משרד הרווחה והביטחון החברתי, ‏2021
↑  שינוי זמני שהות: מתי בית המשפט יאשר את שינוי ההסדר?, באתר ‏מאקו‏, 5 בספטמבר 2023
↑  חלוקת זמני שהות של הורים בנפרד עם ילדיהם, באתר כל זכות
ה'קע"ה

ה'קע"ה (5,175) ובקיצור קע"ה – היא שנה עברית  אשר החלה ביום א' בתשרי, אור ל-15 בספטמבר 1414 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1415.
המולד של תשרי חל ביום השבת, שעה אחת ו-406 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שנייה לשמיטה, ושנת 7 במחזור העיבור ה-273. תקופת ניסן שבשנה זו היא תחילת שנת 23 (סימנה כגיגא) במחזור השמש ה-185.
שנה זו היא שנת 1,346 לחורבן הבית, ושנת 1,726 לשטרות.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'קפ"ב

ה'קפ"ב (5,182) ובקיצור קפ"ב – היא שנה עברית  אשר החלה ביום א' בתשרי, אור ל-28 באוגוסט 1421 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1422.
המולד של תשרי חל ביום חמישי, 16 שעות ו-564 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שנייה לשמיטה, ושנת 14 במחזור העיבור ה-273. תקופת ניסן שבשנה זו היא תחילת שנת 2 (סימנה בלהז) במחזור השמש ה-186.
שנה זו היא שנת 1,353 לחורבן הבית, ושנת 1,733 לשטרות.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דרקס פרוג'קט

.
| --- | --- |

 מקום הקמה:  ולינגטון 
 תקופת הפעילות:  מ-2013 
 סוגה:  מוזיקת פופ, ג'אז, רית'ם אנד בלוז, מוזיקת היפ הופ 
 חברת תקליטים:  יוניברסל מיוזיק גרופ, 300 אנטרטיינמנט 
 www.draxproject.com
 פרופיל ב-IMDb
 חברים
 שאהן סינג מט ביצ'ן סם תומסון בן או'לירי
 
דרקס פרוג'קט (באנגלית: Drax Project) היא להקה ניו זילנדית, שהוקמה ב-2013.
קריירה

דרקס פרוג'קט החל כמופע רחוב של שאהן סינג על סקסופון ומט ביצ'ן על תופים בוולינגטון, ניו זילנד ב-2013.‏ הלהקה בעיקר ביצעה גרסאות כיסוי לשירי פופ בזמן והופיעה בברים ובאירועים מקומיים בווליגנטון. הקונטרבסיסט סם תומסון הצטרף ללהקה זמן קצר לאחר מכן, והגיטריסט בן או'לירי הצטרף ללהקה שנה לאחר מכן, כאשר הלהקה התחילה ליצור חומר מקורי. כל חברי הלהקה היו סטודנטים לג'אז בבית הספר למוזיקה של ניו זילנד (אנ'), למעט או'לירי שלמד מוזיקה בוויטיריה ניו זילנד (אנ')‏.
באוגוסט 2014, הלהקה הוציאה את המיני-אלבום הראשון שלה, Drax Project EP, לבנדקמפ. לאחר מכן, הם התחילו להופיע בפסטיבלי קיץ ב-2014–2015.‏ ב-2016, הלהקה הוציאה את המיני-אלבום השני שלה, T / W / OO.‏ הוא הופק על ידי חבר להקת Shapeshifter (אנ'), דווין אברמס. הסינגל הראשון של המיני-אלבום, "Cold", הצליח בספוטיפיי, והגיע למקום הראשון במצעד הוויראלי והושמע מעל 160,000 פעמים בשלושה חודשים. ב-2017, הלהקה חיממה, יחד עם Six60 (אנ'), את לורד בסיבוב ההופעות שלה, Melodrama World Tour, באוקלנד.
בנובמבר 2017, הוציאה הלהקה את הסינגל "Woke Up Late". השיר צבר פופולריות במהלך החודשים לאחר מכן בספוטיפיי, והושמע פעמים רבות בתחנות הרדיו בניו זילנד. במרץ 2018, הלהקה הופיעה בשלוש הופעות באוקלנד של סיבוב ההופעות של אד שירן, Tour ÷. באפריל 2017, "Woke Up Late" קיבל תואר פלטינה מאיגוד תעשיית ההקלטות הניו זילנדי. במרץ 2018, הלהקה שיתפה פעולה עם הרפאר האמריקאי, פיימוס דקס (אנ'), והוציאו את הסינגל "Light".‏ ביוני 2018, הלהקה הופיעה בסיבוב ההופעות באירופה של קמילה קביו, Never Be the Same Tour.‏
בינואר 2019, הוציאו גרסה מחודשת של "Woke Up Late", בשיתוף פעולה עם הזמרת האמריקאית, היילי סטיינפלד. ביוני 2019, הלהקה הוציאה את הסינגל "All This Time".‏ מאוחר יותר, הלהקה הופיעה בסיבוב ההופעות של כריסטינה אגילרה, The X Tour, באירופה. בספטמבר 2019, הלהקה הוציאה, בשיתוף פעולה עם Six60 (אנ'), את הסינגל "Catching Feelings".‏ ב-27 בספטמבר 2019, הוציאו את האלבום הראשון שלהם, Drax Project.‏ באוקטובר 2020, הם הוציאו, בשיתוף פעולה עם פטי ואפ ו-AACACIA, את הסינגל "Firefly".‏
דיסקוגרפיה > אלבומי אולפן

2019: Drax Project
דיסקוגרפיה > מיני-אלבומים

2014: Drax Project EP
2016: T/W/OO
2017: Covers (Live)
2018: Noon
2019: Noon (Acoustic)
2022: Diamond
2022: Blind Beat
סיבובי הופעות > כמופע חימום

Melodrama World Tour (עבור לורד) (2017)
Tour ÷ (עבור אד שירן) (2018)
Never Be the Same Tour (עבור קמילה קביו) (2018)
The X Tour (עבור כריסטינה אגילרה) (2019)
הערות שוליים

↑  Connor, Fiona (13 בדצמבר 2016). "Nine Things You Probably Didn't Know About Drax Project". ארכיון מ-2018-08-26. נבדק ב-15 באפריל 2018. {{cite web}}:  (עזרה)
1 2  "Drax Project - Seemed Like Trouble". NZME. 4 במאי 2016. ארכיון מ-2018-07-20. נבדק ב-15 באפריל 2018. {{cite web}}:  (עזרה)
1 2  Gruar, Tim (25 בפברואר 2018). "Drax Project – The 13th Floor Interview". The 13th Floor. ארכיון מ-2021-03-03. נבדק ב-15 באפריל 2018. {{cite web}}:  (עזרה)
↑  "Interview: Drax Project". Massive Magazine. אורכב מ-המקור ב-2 בפברואר 2018. נבדק ב-15 באפריל 2018. {{cite web}}:  (עזרה)
↑  McDonald, Dani (18 בפברואר 2018). "From busking to opening for Lorde: The rise of Drax Project". Stuff.co.nz. Fairfax New Zealand. ארכיון מ-2019-08-14. נבדק ב-15 באפריל 2018. {{cite web}}:  (עזרה)
↑  Macfarlane, Kristin (5 בדצמבר 2017). "Big changes to Six60's summer tour". NZ Herald. NZME. ארכיון מ-2018-06-17. נבדק ב-15 באפריל 2018. {{cite web}}:  (עזרה)
↑  "Drax Project locks in Auckland show". Stuff.co.nz. Fairfax New Zealand. 18 בפברואר 2018. ארכיון מ-2018-07-17. נבדק ב-15 באפריל 2018. {{cite web}}:  (עזרה)
↑  Macfarlane, Kristin (18 בפברואר 2018). "Drax Project's Bay musician opens for Ed Sheeran". NZ Herald. NZME. ארכיון מ-2018-06-17. נבדק ב-15 באפריל 2018. {{cite web}}:  (עזרה)
↑  "Ed Sheeran has announced yet another New Zealand show". NZ Herald. NZME. 26 במאי 2017. ארכיון מ-2020-03-03. נבדק ב-15 באפריל 2018. {{cite web}}:  (עזרה)
↑  Findlay, Mitch (30 במרץ 2018). "Famous Dex Taps New Zealand's Drax Project For Pop-Friendly "Light"". HotNewHipHop. ארכיון מ-2021-04-14. נבדק ב-15 באפריל 2018. {{cite web}}:  (עזרה)
↑  Gehring, Matt. "Famous Dex And Drax Project Premiere Their "Lights" Music Video On 'TRL'". MTV News (באנגלית). ארכיון מ-2018-09-19. נבדק ב-18 בספטמבר 2018. {{cite web}}:  (עזרה)
↑  Cantor, Brian (11 בינואר 2019). "Drax Project & Hailee Steinfeld's "Woke Up Late" Headed To Pop Radio". Headline Planet. ארכיון מ-2020-07-04. נבדק ב-14 בינואר 2019. {{cite web}}:  (עזרה)
↑  "Drax Project talk their new song "All This Time" | Wonderland Magazine". Wonderland (באנגלית אמריקאית). 2019-06-14. ארכיון מ-2019-06-17. נבדק ב-2019-06-17.
↑  "Drax Project Release New Single Featuring Six60 + Announce Album! | Artist News | NZ Music Commission". www.nzmusic.org.nz. ארכיון מ-2019-09-25. נבדק ב-11 בספטמבר 2019. {{cite web}}:  (עזרה)
↑  Burgham, Lydia (26 בספטמבר 2019). "The story of Drax Project, from Woke Up Late to conquering New Zealand's live music scene". NZ Herald (בNew Zealand English). ארכיון מ-2019-11-25. נבדק ב-27 בספטמבר 2019. {{cite web}}:  (עזרה)
↑  Heidt, Dustin. "Drax Project link up with Fetty Wap for rousing single 'Firefly'". Variance Magazine (באנגלית בריטית). ארכיון מ-2020-10-30. נבדק ב-2020-10-27.
| --- | --- |
בקרת זהויות :  ISNI: 0000 0004 6956 3792  MusicBrainz: 88e53b5e-fb4d-45fa-bd80-6c01af8f2c3b
הילד המוזהב של פינת פאי

| --- | --- |

 מידע כללי
 סוג:  פסל אדריכלי 
 על שם:  השרפה הגדולה של לונדון
 מיקום:  הסיטי של לונדון 
 מדינה:  הממלכה המאוחדת 
 קואורדינטות:  51°31′02″N 0°06′07″W﻿ / ﻿51.5171°N 0.10187°W﻿ / 51.5171; -0.10187
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהילד המוזהב של פינת פאי(למפת לונדון רגילה) קנט סארי בר. בקי. הרטפורדשייר אסקסהילד המוזהב של פינת פאי(למפת הסיטי של לונדון רגילה) הילד המוזהב של פינת פאי(למפת הסיטי של לונדון מוגדלת) הילד המוזהב של פינת פאי
 
הילד המוזהב של פינת פאי (באנגלית: Golden Boy of Pye Corner) הוא פסל המהווה אנדרטה לשרפה הגדולה של לונדון שאירעה בשנת 1666.
הפסל ממוקם בפינת רחוב גילטספור וסמטת קוק בסמית'פילד שבסיטי של לונדון במרכז העיר לונדון בירת הממלכה המאוחדת. מקום זה מהווה המקום המרוחק ביותר אליו הגיעה השריפה, ובו הצליחו לעצור את האש המתפשטת.
מתחת לפסל, המדמה ילד שמנמן מוזהב מצויה הכתובת:
"ילד זה הוצב לזיכרון לזכר השריפה של לונדון שאירעה בשל חטא הזללנות 1666"
וזאת בהתבסס על האמונה שנפוצה בקרב תושבי לונדון בדבר הגורם לשריפה:
"לא בשל חטא אמירת שם האל לשווא פרצה האש – שכן אז הייתה מתחילה בבילינגייט, ואף לא בשל חטא הגסות שכן אז הייתה פורצת האש בסימטת דרורי, וגם לא בשל שקרים, שכן אז פורצת הייתה האש באולם וסטמינסטר, אלא בשל חטא הזללנות, שכן האש החלה בסמטת פודינג והסתיימה בפינת פאי".
בעת הקמת הפסל הוא הוצב בחזית של פאב שנקרא "פאב שלל המלחמה" ("The Fortune of War Public House"). מבנה הפאב נהרס בשנת 1910 אבל האנדרטה נותרה על מקומה.
הערות שוליים

↑  ובאנגלית: This Boy is in Memmory Put up for the late FIRE of LONDON Occasion'd by the Sin of Gluttony 1666
הדיוויזיה ה-296 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 בסיס האם:  בוואריה 
 אירועים ותאריכים
 תקופת הפעילות:  10 בפברואר 1940 – אוגוסט 1944 (כ־4 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
הדיוויזיה ה-296 (בגרמנית: 296. Infanterie-Division), הייתה דיוויזיה של הוורמכאט במהלך מלחמת העולם השנייה.
היסטוריה

הדיוויזיה הוקמה ב-10 בפברואר 1940, על בסיס יחידות מהדיוויזיה ה-33 והדיוויזיה ה-34, והועמדה תחת פיקוד וילהלם שטמרמן. במהלך המערכה על צרפת הושארה הדיוויזיה בעתודת הOKH, ובמהלך מבצע ברברוסה לחמה כחלק מהקורפוס ה-4 במסגרת הארמייה ה-17, ולאחר מכן לחמה כחלק מהארמייה השישית, ולחמה עמם בקרב אומן ובכיתור הגדול בקייב. במהלך הקרב על מוסקבה לחמה הדיוויזיה כחלק מארמיית הפאנצר השנייה, ולאחר מכן נשארה תחת פיקודה כחלק מקבוצת ארמיות מרכז עד לאוגוסט 1943. לאחר מכן הועברה הדיוויזיה תחת פיקוד הארמייה התשיעית, ובמהלך מבצע בגרטיון לחמה הדיוויזיה תחת פיקודה, ובאוגוסט 1944 הושמדה הדיוויזיה.
מפקדים

וילהלם שטמרמן (10 בפברואר 1940 - 8 בינואר 1942)
פרידריך קרישר אדלר פון והרג (8 בינואר 1942 - 2 באפריל 1942)
אולריך שיצה (2 באפריל 1942 - 1 במאי 1942)
קרל פאולנבאך (1 במאי 1942 - 1 בינואר 1944)
ארתור קולמר (1 בינואר 1944 - 19 ביוני 1944)
הלילה האפל של הדחליל

| --- | --- |

 בימוי:  פרנק דה פליטה
 הופק בידי:  בובי פרנק
 תסריט:  ג'יי.די פיקלסון
 עריכה:  סקיפ לוקס
 שחקנים ראשיים:  לארי דרייק  צ'ארלס דרנינג  טוניה קרואו  ג'וסלין ברנדו  ליין סמית'
 מוזיקה:  גלן פקסטון
 צילום:  וינסנט א. מרטינלי
 מדינה:  ארצות הברית
 חברת הפקה:  וויזאן הפקות
 חברה מפיצה:  CBS
 שיטת הפצה:  וידאו על פי דרישה 
 הקרנת בכורה:  24 באוקטובר 1981
 משך הקרנה:  96 דקות
 שפת הסרט:  אנגלית
 סוגה:  מתח, אימה
 דף הסרט ב־IMDb
 
Dark Night of the Scarecrow (בעברית: הלילה האפל של הדחליל) הוא סרט אימה טלוויזיוני אמריקאי משנת 1981, אשר בוים על ידי הסופר פרנק דה פליטה ונכתב על ידי ג'יי.די פייגלסון. במקור פייגלסון רצה לעשות סרט עצמאי, אך בסוף הסרט נקנה על ידי רשת CBS ואף נערכו בו מספר שינויים.
הערות שוליים

↑  Dark Night of the Scarecrow, 1981-10-24, נבדק ב-2021-12-04
הטריטוריה האינדיאנית

| --- | --- |
דגל

 
 ממשל
 שפה נפוצה:  אנגלית
 גאוגרפיה
 יבשת:  אמריקה הצפונית
 היסטוריה
 הקמה:  חוק הגבלת הסחר עם אינדיאנים
 תאריך:  1834
 פירוק:  הקמת אוקלהומה
 תאריך:  1907
 ישות קודמת:   טריטוריית מיזורי
 ישות יורשת:  אוקלהומה אוקלהומה
 
הטריטוריה האינדיאנית (1836)
העברת אוכלוסיית האינדיאנים מהשטחים שממזרח לנהר המיסיסיפי אל הטריטוריה האינדיאנית הנמצאת באזור המשתייך כיום למדינת אוקלהומה.
הטריטוריה האינדיאנית היא אזור בארצות הברית שהוקצה לאינדיאנים על ידי ממשלת ארצות הברית בשנת 1834.
שורשיה של הטריטוריה האינדיאנית בהכרזה המלכותית של הכתר הבריטי בשנת 1763 שהגביל את התיישבות הלבנים ורכישת קרקעות מאינדיאנים בשטחים שממערב להרי האפלצ'ים. השטח שהוקצה לאינדיאנים צומצם עם השנים ובשנת 1795, בחוזה גרינוויל, שנחתם לאחר מספר קרבות בין האמריקאים לאינדיאנים, הוצא אזור שכלל את רוב אוהיו ואינדיאנה אל מחוץ לשטח שהוקצה לאינדיאנים, כך שהשטח האינדיאני כלל רק שטחים ממערב לנהר המיסיסיפי. בשנת 1830 הועבר חוק שהנהיג מדיניות של העברה כפויה של אינדיאנים אל האזורים שהוקצו להם ממערב למיסיסיפי.
בשנת 1834 חוקקה גרסה נוספת של החוק להגבלת הסחר עם אינדיאנים. בגרסה זאת נקבע אזור הטריטוריה האינדיאנית כ:
ברבות הזמן צומצם שטח הטריטוריה האינדיאנית למדינת אוקלהומה בלבד ובשנת 1890, לחלקה המזרחי של אוקלהומה בלבד. בשנת 1905 ביקשה התארגנות אינדיאנית לצרף לארצות הברית את הטריטוריה האינדיאנית כמדינת סקויה, אולם ההצעה סורבה ובשנת 1907, עם צירוף מדינת אוקלהומה לאיחוד, חדלה הטריטוריה האינדיאנית להתקיים.
הורות יחידנית

הורות יחידנית (באנגלית: Single Parent by Choice) היא מבנה משפחתי שבו אישה או גבר הופכים לאם או לאב ללא כל הורה שותף מלכתחילה, ומגדלים ילד לבדם.
הגדרה

הורות יחידנית היא מבנה ייחודי של הורות שבו אדם, אישה או גבר, יוצר משפחה לבדו, בעוד בחלק מההגדרות של משפחות חד הוריות נכלל כל הורה שהוא מגדל יחיד, בדרך כלל בעקבות שינויים במודל הדו-הורי: פרידה, גירושין, עגינות, אלמנות והורה רווק/ה. כך למשל, החוק מכליל תחת חד הורות את כל ה"משפחות שבראשן הורה עצמאי", שבהגדרתו "הורה עצמאי – הוא תושב ישראל אשר בהחזקתו ילד הנמצא עמו ואשר נתקיים בו אחד מאלה: הוא אינו נשוי ואין אדם הידוע בציבור כבן זוגו".
ההבדל המהותי, מבחינה פסיכולוגית וסוציולוגיות, בין "הורות יחידנית" לבין מבני המשפחה החד הוריים הוא שהורות חד-מינית, הורות חוזית/משותפת והורות אחרי גירושים, תחילתם במודל דו הורי, כלומר יצירת המשפחה התבססה על שניים, ואילו ביחידנות ישנו הורה אחד מלכתחילה.
היסטוריה

יחידנות עקב אילוצי חיים הייתה קיימת מאז ומעולם. הילד הוגדר חברתית כממזר והאם הצעירה, אם הייתה לה אפשרות, הייתה מתחתנת ומצרפת אותו למשפחה החדשה שיצרה. אימהות יחידנית מבחירה, בעזרת שימוש בתרומת זרע, החלה בסוף שנות השמונים, עם הופעת ההפריה המלאכותית. תחילה התקיימה על ידי בודדות ובעיקר בקיבוצים. ההגדרה הרווחת הייתה "אימהות לא נשואות מתוך בחירה", או "אימהות רווקות".
מכלל האימהות שבמשפחות חד-הוריות ואשר להן ילדים, כ-19% הן נשים רווקות, בעוד שיעורן בתחילת שנות האלפיים עמד על 11%. נתוני הלשכה המרכזית לסטטיסטיקה מלמדים כי מספרן עלה מכמה מאות בשנה, למעל 4000 מצטרפות ליחידנות בעשור השני של המאה ה-21. בשנת 2015 עצמה נמנו 6455 יחידניות, ובשנת 2016 נוספו 7015 נשים למעגל. הנתונים כוללים לידות של רווקות בגילאים שונים, כאשר כ-75% מהן נשים מעל גיל שלושים העונות להגדרה הנוכחית של "אימהות יחידניות מבחירה". המונח נועד להבחין בין אימהוּת על רקע היריון בלתי רצוי בגיל צעיר, הנישאות בדרך כלל בהמשך חייהן, לבין אימהות שיוצרות משפחה לבדן ובדרך כלל נשארות בגפן.
לאורך השנים מתקיים דיון ער לגבי המונח, כיוון שיש רואים בבחירה בהורות היחידנית תוצר אילוץ חיים. לכן בשנים האחרונות רווח יותר המושג "יחידנות" ו"הורים יחידניים".
מתחילת המאה ה-21 ישנם גם אבות יחידניים. אבהות יחידנית מורכבת יותר למימוש ודורשת תהליך ארוך וקשה שאינו נעשה בישראל, וכולל השקעה רגשית וכלכלית גדולה ביותר. ההערכה היא שלמעגל האבהות היחידנית על מורכבותה, נכנסים בכל שנה עשרות גברים, הומוסקסואלים והטרוסקסואלים .
היסטוריה > דרכים ליצירת יחידנות

יחידנות נוצרת בעזרת: תרומת זרע, תרומת ביצית, פונדקאות, אימוץ והיריון משותף מזדמן.
גילים ומאפיינים

הורות יחידנית מתרחשת בדרך כלל סביב גילאי 35–45. ההחלטה כרוכה בהפרדה בין מסלול "הורות" ל"זוגיות", וויתור על מסלול "המשפחה המסורתית", הכרוך בהשלמה ואבל. כמו במבני משפחה חדשים אחרים, דוגמת משפחות להט"ב ומשפחות הטרו-גיי, היא כרוכה בתהליך פסיכולוגי מקדים, הכולל התלבטות והכנה, שנמשך בדרך כלל שנתיים עד שלוש. לבחירת דרך הבאת הילד לעולם השפעה ארוכת טווח על שאלת העיסוק העתידי האפשרי של הילדים בזהות התורם/ים, שיכולה להיות עלומה כמו במקרה של תרומת זרע אנונימית, או ידועה, כמו בתרומה פתוחה, שבה מראש יש ידע רחב יותר לגבי התורם ואפשרות ליצירת קשר חד פעמי איתו בעתיד. ההורות היחידנית היא הורות מאוחרת. מיתרונותיה: בשלות ופניות של ההורה, החלטות עצמאיות תחושה מלאה של בחירה.